Az egész net azon háborog, mit engedett meg az anya a 11 éves lányának | Femcafe
Az egész net azon háborog, mit engedett meg az anya a 11 éves lányának
Különösen a szülők borultak ki.
A szülők általában nehezen élik meg, amikor felnő a gyerek, főleg, ha az túl gyorsan történik. Egy anyuka tanácsot kért a Mumsnet portálon, hogy továbbra is hagynia kellene-e a 11 éves lányát sminket viselni, a kérdése pedig kész lavinát indított el az internetezők körében. A fiatal nő, Andrea azt írta a fórumon, egy barátja ajánlotta neki, hogy mivel a gyerek már "nagy és szinte tinédzser", nyugodtan belekóstolhat kicsit a felnőttek világába.
"Van egy 11 éves lányom, és bár nem tartom annyira jó ötletnek, hogy ennyi idősen sminkelje magát, egy ismerősöm azt mondta, maradi vagyok, ugyanis az összes gyerek ezt csinálja már az iskolában" - fejtette ki a szülő az oldalon. Ahogy említettük, a felvetése nagy port kavart a felhasználók között, és gyakorlatilag két táborra osztotta az édesanyákat.